L'Ajuntament de Llíria distingix al personal municipal que s'ha jubilat enguany
18 de desembre de 2023

L'Ajuntament de Llíria ha entregat hui els Diplomes Honorífics d'Empleat públic i Empleada pública al personal municipal que s'ha jubilat al llarg d'este any 2023.

En la modalitat d'or, en la qual es reconeixen més de 30 anys de servei en l'Administració local, han sigut distingits els oficials de la Policia Local Jorge Fleta Cirujeda i Dolores Hidalgo Sánchez, i l'agent Antonia Servent Miguel.

Per a distingir els més de 20 anys de treball en el Consistori, s'ha concedit el Diploma Honorífic en la modalitat de plata a Germán Cotanda Rozalén (peó de la Brigada de Jardins), José María Broseta Enguídanos (conductor de la Brigada de Camins) i Manuel Gasent Serrano (professor de l'Escola d'Adults).

En nom de l'Ajuntament de Llíria, l'alcalde Joanma Miguel els ha agraït “tots els seus anys de servei públic per la nostra ciutat, amb un treball professional que mereix tot el nostre reconeixement, i en el qual han contribuït a millorar el benestar dels nostres veïns i veïnes”.